– Пры выяўленні розных няспраўнасцей электраправодкі або пячнога ацяплення рэкамендуем жыхарам ухіліць іх, каб пазбегнуць непрыемнасцей, устанаўліваем тэрміны, на працягу якіх трэба выканаць патрэбныя работы і абавязкова трымаем гэта на кантролі, – расказвае Павел Анатольевіч. – Людзям адзінокім, інвалідам і тым, хто жыве адзін, а таксама мнагадзетным сем’ям мы прапануем неабходную дапамогу: рамантуем электраправодку, печкі, устанаўліваем у іх дамах аўтаномныя пажарныя апавяшчальнікі. Жыллё мнагадзетных сем’яў, што знаходзяцца ў сацыяльнанебяспечным становішчы, абуладкоўваецца АПА з вывадам на знешняе гукавае ўстройства. Звяртаемся па дапамогу і да дарослых дзяцей сталых вяскоўцаў, якія жывуць адны: накіроўваем сынам або дочкам пісьмы, у якіх указваем, якія меры неабходна прадпрыняць, каб жыллё іх бацькоў было абсалютна бяспечным. Мясцовыя гаспадаркі таксама клапоцяцца пра бяспеку сваіх работнікаў – устанаўліваюць АПА ў ведамасным жыллі.